Diari Oficial de la Generalitat Valenciana


Sumari del DOGV 9536, del 17-02-2023 (2023/1519)

RESOLUCIÓ de 13 de febrer de 2023, de la Direcció General d'Emprenedoria i Cooperativisme, per la qual es deleguen funcions en matèria del registre de cooperatives de la Comunitat Valenciana, a favor de les direccions territorials.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9536

Data del DOGV
:   17-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1519


Data del document
:   13-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 13 de febrer de 2023, de la Direcció General d'Emprenedoria i Cooperativisme, per la qual es deleguen funcions en matèria del registre de cooperatives de la Comunitat Valenciana, a favor de les direccions territorials. [2023/1519]  
Antecedents  
1. La disposició addicional setena del Decret legislatiu 2/2015, de 15 de maig, del Consell, titulat Oficines Territorials del Registre de Cooperatives de la Comunitat Valenciana, establia el següent:  
«Les oficines territorials del Registre de Cooperatives de la Comunitat Valenciana practicaran, d'ofici, quantes operacions registrals resulten necessàries perquè queden inscrites en elles les cooperatives la inscripció de les quals haja de ser traslladada, a la data de l'entrada en vigor del reglament al qual es refereix la disposició addicional tercera d'aquesta llei, des de l'oficina central del Registre de Cooperatives de la Comunitat Valenciana. A aquest efecte, l'oficina central remetrà a cadascuna de les oficines territorials una relació comprensiva de les cooperatives l'expedient registral de les quals haja de ser traslladat a aquestes, i acompanyarà a aquesta relació els antecedents i altra documentació que, d'ara en avant, hagen de figurar en les oficines territorials.»  
2. La llei 8/2022, de 29 de desembre, de la Generalitat, en el seu article 153, suprimeix l'avantdita disposició addicional.  
  
Fonaments  
I. L'article 12 del Decret 175/2020, de 30 d'octubre, del Consell, estableix que la Direcció General d'Emprenedoria i Cooperativisme té competències en matèria de gestió dels registres de la Comunitat Valenciana de Cooperatives, de societats laborals i d'entitats de previsió social, de conformitat amb el que es preveu en la normativa d'aplicació.  
  
II. L'article 9 de la Llei 40/2015, d'1 d'octubre, de règim jurídic del sector públic, assenyala que els òrgans de les diferents Administracions Públiques podran delegar l'exercici de les competències que tinguen atribuïdes en altres òrgans de la mateixa Administració.  
III. La delegació de funcions no implica que l'òrgan delegant continue mantenint la competència que té atribuïda.  
IV. L'article 9.3 de la Llei 40/2015, d'1 d'octubre, assenyala que les delegacions de competència i la seua revocació hauran de publicar-se, pel que fa al present acte, en el Diari Oficial de la Generalitat Valenciana.  
  
I per tot això, resolc:  
  
Primer  
Delegar, sense perjudici de conservar la competència pròpia, a favor de les direccions territorials d'Alacant, Castelló i València, les funcions que tenien assignades en virtut del que es disposa en la disposició addicional setena del Decret legislatiu 2/2015, de 15 de maig, del Consell, en la seua redacció vigent fins a l'entrada en vigor de la llei 8/2022, de mesures, de la Generalitat.  
  
Segon  
Assenyalar a les direccions territorials d'Alacant, Castelló i València que les resolucions administratives que s'adopten per aquesta delegació han d'indicar expressament aquesta circumstància i que es consideren dictades per l'òrgan delegant.  
  
Tercer  
Notificar la present resolució a les direccions territorials d'Alacant, Castelló i València, i publicar la present resolució en el Diari Oficial de la Generalitat Valenciana.  
  
València, 13 de febrer de 2023.- La directora general d'Emprenedoria i Cooperativisme: María Teresa García Muñoz.